Lav et referat af nedenstående tekst:

Tekst:
Det blev ikke til den store guldfest, som man havde håbet på lørdag, da Aalborg Håndbold tog imod GOG hjemme i den afgørende finalekamp. Selvom klubberne i kampens første periode spillede tæt, så formåede gæsterne at trække fra i kampens anden halvleg, og derfor endte kampen 33-37 i gæsternes favør. Dermed måtte Aalborg Håndbold for andet år i træk se fynboerne løfte trofæet på sin egen hjemmebane endda. Stor skuffelse Spiller, trænere og ledere fra Aalborg Håndbold sad alle med tomme blikke og hovedet begravet i hænderne - Det er selvfølgelig dybt skuffende, og jeg er ked af det på spillernes vegne, for de har knoklet hele sæsonen. For dem, der skal stoppe i klubben, er den selvfølgelig også hård lige nu, fortæller Aalborg Håndbold-direktør Jan Larsen til TV2 Nords udsendte reporter. - Vi kommer til at lave alt for mange fejl, og det gør man ikke ustraffet mod dem, konstaterede skuffet direktør. Bagud fra start Det var gæsterne fra GOG, der hurtigt fik bragt sig foran i kampen, og der skulle gå ni minutter før aalborgenserne fik bragt sig foran for første gang med 6-5. Kampen var dog utrolig tæt, og dermed kostede en lille fejl eller afbrænder hurtigt nordjyderne sin føringen igen. Der var tryk på fra lægterne og en udsolgt Sparekassen Danmark Arena. Det var tydligt at mærke på stemningen - både på og udenfor banen - at det var en utrolig vigtig kamp, der var igang. Derfor gik det altså også hurtigt, da Aalborg spildte flere skudmuligheder. GOG bragte sig tilbage i front med 9-6, og det fik cheftræner Stefan Madsen til at tage en timeout. Se liven fra efter slutfløjtet herunder: Apropos cheftræneren, så hev han også en kanin op af hatten. Islandske Aron Palmarsson, der forlader klubben efter sæsonen - kom nemlig på banen, selvom han havde været ude med en endnu en skade. Men som sagt ovenover, så gik det altså også stærkt modsat. Brændte GOG-muligheder fik nemlig Aalborg tilbage og på 8-9, og gennem hele første halvleg lykkedes det hjemmeholdet at holde sig tæt på gæsterne. Med få minutter tilbage af halvlegen fik Aalborg udlignet til 15-15, og da pausefløjtet lød var stillingen 16-16, dermed havde hjemmeholdet fået bragt sig tilbage, efter at have været bagud det meste af halvlegen. Gæsterne trak fra Som anden periode kom igang, lykkedes det gæsterne at få bragt sig foran igen, og efter ni minutter førte fynboerne med 24-20. Det var dumme fejl og brændte skud, som prægede aalborgensernes spil, mens udeholdet havde fundet melodien. Derfor formåede fynboerne, at holde sig i front med cirka fire mål gennem første halvdel af anden halvleg, og hjemmeholdet havde svært ved, at få brudt det og spille sig nærmere. Da GOG bragte sig foran med seks mål, tog Stefan Madsen igen en timeout for at prøve på at råbe sine spillere op. Men da fløjtet igen lød, brændte hjemmeholdet endnu en chance, og modsat satte GOG bolden i nettet og bragte sig foran med hele syv mål. Med et kvarter tilbage så det sort ud for nordjydernes guldhåb. Skulle det blive en realitet, så skulle spillerne for alvor steppe op. En storspillende Mads Hoxer og en Simon Gade mellem stængerne, som begyndte at tage fra, gav dog de mange Aalborg-tilskuere et lille fornyet håb, da man fik reduceret til 25-29. Men gæsterne var for stærke, og hjemmeholdet var for langt fra niveau. Mens kampens døende minutter løb ud, blev det mere og mere klart, at Aalborg Håndbold igen i år måtte se sig slået på hjemmebane i den afgørende finalekamp.

Referat:
Der var stille i Sparekassen Danmark Arena, mens tiden løb ud.